3. ΒΑΣΙΛΙΚΟΝ ΔΙΑΤΑΓΜΑ της 23 Δεκ. 1957/11 Ιαν. 1958 (ΦΕΚ Α΄  6) (Διόρθ. Ημαρτ. εν ΦΕΚ Α΄ 61/1 Μαΐου  1958) Περί απονομής Επαγγελματικού Ενδεικτικού εις πτυχιούχους Σχολών Πανεπιστημίου. Έχοντες υπόψη 1)τα άρθρ. 217 και 219 του Νόμ. 5343/32 «περί οργανισμού του Πανεπιστημίου Αθηνών», 2)πρότασιν της Συγκλήτου του Πανεπιστημίου Αθηνών διατυπωθείσαν κατά την συνεδρίασιν αυτής της 30 Αυγ. 1957, 3)σύμφωνον γνώμην της Φυσικομαθηματικής Σχολής του Πανεπιστημίου Αθηνών της συνεδρίας αυτής της 14 Ιουν. 1957 και 4)την υπ’ αριθ. 636/1957 γνωμοδότησιν του Συμβουλίου Επικρατείας, προτάσει του Ημετέρου επί των Θρησκευμάτων και Εθνικής Παιδείας Υπουργού, απεφασίσαμεν και διατάσσομεν: Άρθρ.1.-1.Υπό της Φυσικομαθηματικής Σχολής του Πανεπιστημίου Αθηνών απονέμεται Επαγγελματικόν Ενδεικτικόν Γεωλογικών Επιστημών. 2.Το ως άνω Επαγγελματικόν Ενδεικτικόν μετά του οικείου πτυχίου παρέχει εις τους κατόχους αυτού δικαίωμα διορισμού εις δημοσίας θέσεις δι’ ας απαιτείται η ειδικότης του ενδεικτικού τούτου. Άρθρ.2.-Το εν άρθρ. 1 του παρόντος Επαγγελματικόν Ενδεικτικόν Γεωλογικών Επιστημών απονέμεται εις πτυχιούχους της Φυσιογνωσίας και Γεωγραφίας ημεδαπού ή αλλοδαπού ομοταγούς Πανεπιστημίου, παρακολουθήσαντας ευδοκίμως επί έν έτος τουλάχιστον και υποστάντας επιτυχώς ειδικήν εξέτασιν εις τα κάτωθι μαθήματα. α)Πρακτικήν και προφορικήν ή γραπτήν. 1)Εφηρμοσμένην Γεωλογίαν. 2)Τοπογραφίαν (Τριγωνισμός, Χωροστάθμισις, Ταχυμετρία) 3)Μικροπαλαιοντολογίαν. 4)Κοιτασματολογίαν. β)Πρακτικήν. 1)Μικροσκοπίαν και 2)Ακτινοσκοπίαν (Ακτίνες Ράντγκεν) και  γ)Γραπτήν και προφορικήν  Ξένην Γλώσσαν. 2.Η Επιτροπή δια την ανωτέρω εξέτασιν αποτελείται εκ των Καθηγητών των διδασκόντων τα εν τη παρ. 1 του παρόντος μαθήματα. Το μάθημα της Ξένης γλώσσης εξετάζεται υπό ενός εκ των Καθηγητών της Επιτροπής ταύτης οριζομένου υπό της Σχολής. 3.Επιτυχών κατά τας εξετάσεις θεωρείται ο λαβών εις έκαστον των εν τη παρ. 1 του παρόντος άρθρου οριζομένων μαθημάτων τον βαθμόν τουλάχιστον «Καλώς», (πέντε και έξ). Ο τύπος του επαγγελματικού ενδεικτικού Γεωλογικών Επιστημών καθορίζεται ως ακολούθως: Επαγγελματικόν Ενδεικτικόν Γεωλογικών Επιστημών., Ο πτυχιούχος της Φυσικομαθηματικής Σχολής του Πανεπιστημίου …………. εκ ………. συμπληρώσας την κεκανονισμένην φοίτησιν και υποστάς ευδοκίμως τη ………. μηνός ……….έτους……τας υπό των κειμένων διατάξεων οριζομένας εξετάσεις ηξιώθη επαγγελματικού ενδεικτικού Γεωλογικών Επιστημών. Εν Αθήναις τη Ο Πρύτανις         Ο κοσμήτωρ Ο Γραμματεύς της Σχολής Άρθρ.3.-Εις τον αυτόν επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Β. Δ/τος.  (Μετά τη σελ. 260,02) Σελ. 260,03 Τεύχος Ε82 Σελ. 103 Επαγγελματικά Ενδεικτικά 31.Β.ρ.3 